การปูพื้นฐาน การเป็นฝ่ายเริ่มก่อนที่ดีที่สุด
มันเป็นเรื่องที่เก่าแก่แต่เป็นเรื่องจริงว่าการกระทำมีค่ามากกว่าคำพูด มีเพียง 7% ของการสื่อสารในชีวิตประจำวันเท่านั้นที่เป็นวัจนภาษา 55% ของการสื่อสารมาจากภาษากาย  ก่อนที่จะเริ่มทำอะไร คุณต้องอ่านภาษากายเพื่อมองหาสัญญาณ เช่น การสบตาเป็นเวลานานและสีหน้าเชิงบวกเพื่อช่วยให้คุณรู้ว่าคุณจะได้รับการตอบรับเชิงบวกหรือไม่    ผู้หญิงอาจจะเปิดเผยบางส่วนของร่างกาย เช่น ลำคอหรือข้อมือและอาจจะเล่นกับผมของเธอ  เธออาจจะสัมผัสหรือโน้มตัวเข้าหาคุณ หรืออาจจะหันตัวเข้าหาคุณด้วยอ้อมแขนที่เปิดและไม่กอดอก   ผู้ชายอาจจะแสดงสัญญาณที่โจ่งแจ้งและชัดเจนมากกว่า สัญญาณเหล่านี้ ได้แก่ การพาดแขนด้านหลังเก้าอี้ของคุณ การสบตาอย่างจริงจัง และการนั่งใกล้หรือโน้มตัวเข้าหาคุณ คุณต้องส่งและรับสัญญาณที่ถูกต้อง ภาษากายของคุณอาจจะบอกใบ้ว่าคุณสนใจเขา  การยิ้มอาจจะเป็นสัญญาณที่ชัดเจนว่าใครบางคนสนใจ คุณต้องยิ้มเพื่อสื่อสารความสนใจกับเขา คุณอาจจะสังเกตว่าคุณกำลังเลียนแบบเขาซึ่งเป็นการเลียนแบบการกระทำของอีกฝ่ายโดยไม่รู้ตัว เมื่อใครบางคนยิ้มให้คุณ คุณจะยิ้มกลับให้เขา การจีบคือวิธีในการเลียนแบบการกระทำของอีกฝ่าย ลองดูว่าคุณเข้าใจตรงกันหรือไม่ด้วยการกระทำ ถ้าอีกฝ่ายเลียนแบบคุณก็ดี แต่ถ้าไม่ คุณก็ควรเลียนแบบเขาเพื่อสานสัมพันธ์ ถึงแม้ว่ามีวิธีการจีบทางกายภาพแต่การพูดคุยยังเป็นวิธีที่ดีในการทำความรู้จักใครบางคนและพัฒนาความสัมพันธ์ไปอีกขั้น การรับฟังอย่างตั้งใจและมีทักษะการสื่อสารที่ดีสามารถบ่งบอกความมั่นใจซึ่งเป็นคุณสมบัติที่น่าดึงดูดมากที่สุดอย่างหนึ่งที่เราควรมี ผู้ชายถูกกระตุ้นด้วยการกระทำแต่ผู้หญิงมักจะให้คุณค่ากับคำพูดที่มีความหมายจากคนรัก  คนส่วนใหญ่มักจะชื่นชมคนที่พูดได้ดีไม่ว่าจะเป็นเพศใดก็ตาม เคล็ดลับในการสร้างบทสนทนาที่ดี ได้แก่: เมื่อคุณคุยกับคู่ของคุณก็ควรงดเว้นการพยากรณ์อากาศหรือคำถามที่สามารถตอบได้ด้วยคำเดียว (และทำให้เกิดความเงียบที่อึดอัด)  คำถามปลายเปิดเกี่ยวกับเหตุการณ์ปัจจุบัน พื้นเพส่วนตัว ความสนใจและงานอดิเรกที่มีเหมือนกันสามารถนำพาบทสนทนาไปในทิศทางที่ถูกต้อง เช่น “เธอชอบอ่านหนังสืออะไรช่วงนี้? ได้ดูหนังดีๆ บ้างหรือเปล่า? อะไรคือสิ่งที่เธอชอบมากที่สุดเกี่ยวกับเมือง/ย่านที่เธออาศัยอยู่?” คือวิธีที่ดีเพื่อทำให้บทสนทนาไหลลื่น คำถามติดตาม เช่น “ใครคือตัวละครโปรดในหนังสือเล่มนั้น? เธอคิดยังไงกับตอนจบของหนังเรื่องนั้น? ทำไมเธอถึงชอบบริเวณนั้นของเมืองมากมาย?” แสดงออกว่าคุณใส่ใจกับคำตอบของคู่ของคุณและโต้ตอบในแบบที่สนใจ ถึงแม้ว่าคำพูดหวานๆ และมุกตลกไม่เครียดสามารถสร้างบทสนทนาที่สนุกได้แต่ความจริงใจเป็นสิ่งที่ดีที่สุด สิ่งนี้ไม่ได้แปลว่าคุณต้องเล่ารายละเอียดส่วนตัวของชีวิตในบทสนทนาเดียวแต่การพูดอย่างจริงใจและตรงไปตรงมาว่าคุณมองหาอะไรในตัวของคู่ของคุณ วิสัยทัศน์ของชีวิต และอื่นๆ แสดงออกเป็นความเชื่อมั่นและความรู้ในตัวเอง มันยังทำให้คู่ของคุณเข้าใจว่าคุณคิดอย่างไรและรู้สึกสบายใจกับการแบ่งปันมุมมองของเขาเช่นกัน การพูดเชิงบวกช่วยให้คุณมีน้ำเสียงที่ไม่เครียด ท่าทางที่สนใจ และสีหน้าที่สดใส ความคิดลบจะทำให้คุณดูปิดตัวและอาจจะดูน่าเบื่อ ถ้าคุณอยากพูดเกี่ยวกับเรื่องเชิงลบก็ควรเปลี่ยนให้เป็นเชิงบวกในแบบขำขัน คุณอยากแบ่งปันและจริงใจแต่คุณต้องทำให้สิ่งต่างๆ ไม่เครียดและน่าพอใจในช่วงแรก วางแผนการออกเดทที่เรียบง่ายและโรแมนติกล่วงหน้าในสถานที่ส่วนตัวและใกล้ชิด คุณสามารถทำอาหารมื้อเย็นที่อพาร์ทเม้นท์หรือชวนคู่เดทมาดื่มที่บ้านแทนที่จะไปดูหนังกันทานข้าวนอกบ้าน แนวคิดคือการสร้างบรรยากาศที่ปลอดภัยและสบายๆ ที่ยังรู้สึกเป็นธรรมชาติและโรแมนติก ถ้าบรรยากาศที่โรแมนติกไม่ใช่แนวของคุณหรือคนที่คุณชอบก็สามารลองบางอย่างที่สบายๆ มากขึ้น  ให้เบอร์โทรศัพท์ของคุณ คุณสามารถทำวิธีนี้ในแบบที่แนบเนียน แนะนำหนังหรือหนังสือเรื่องโปรดจากนั้นพูดว่า “เอาเบอร์ของฉันไปแล้วโทรมาบอกนะว่าคิดยังไง” ส่งข้อความแบบเรียบง่ายบนสื่อโซเชียล แสดงความคิดเห็นเกี่ยวกับรูปของเธอใน instagram ส่งข้อความใน Facebook หรือ Twitter คุณยังสามารถใช้การอัปเดตสถานะของเธอเพื่อเริ่มบทสนทนาและเปิดโอกาสเพื่อชวนเธอออกเดทอย่างเรียบง่าย การเป็นฝ่ายเริ่มก่อนไม่จำเป็นต้องเป็นคำถามที่โจ่งแจ้งและน่าอึดอัด “จะไปเดทกับฉันไหม?” ถ้าคุณทั้งคู่ชอบพิซซ่าก็ลองเสนอร้านพิซซ่าโปรดสำหรับวันศุกร์ ถ้าอีกฝ่ายชอบดูหนังก็ลองบอกว่าคุณควรไปดูหนังด้วยกันเร็วๆ นี้ ถ้าอีกฝ่ายหนึ่งแสดงความสนใจก็ควรเปลี่ยนความสนใจนั้นให้เป็นแผนการเที่ยว เช่น แทนที่จะพูดว่า “ใช่ เราน่าจะไปดูหนังกัน” คุณควรพูดว่า “หนังเรื่อง Casablanca ฉายที่โรงหนังอิสระตอนหนึ่งทุ่มของวันพฤหัสบดี เธออยากไปดูไหม?” ถ้าคุณไปทานมื้อค่ำหรือดูหนังด้วยกันก็ควรส่งข้อความเพื่อให้เธอรู้ว่าคุณรู้สึกสนุกมาก วิธีนี้แสดงออกว่าคุณยังชอบเธออยู่ ลองพูดถึงสิ่งที่เฉพาะเจาะจงที่เกิดขึ้นระหว่างการไปออกเดท เช่น มุกตลกหรืออาหารที่คุณทาน สิ่งนี้สามารถเป็นตัวเปิดบทสนทนาให้กับคุณ บางครั้งวิธีที่ตรงไปตรงมาคือวิธีที่ดีที่สุด ถ้าสัญญาณจากอีกฝ่ายแสดงออกถึงความสนใจที่มีร่วมกันก็ให้เดินหน้าและชวนเธอไปออกเดท อย่าทำตัวกดดันหรือก้าวร้าว คุณสามารถทำตัวตรงไปตรงมาแบบสบายๆ ถ้าคุณกดดันก็อาจจะทำให้อีกฝ่ายกลัว หากคุณยังคงขี้อาย คุณสามารถชวนอีกฝ่ายไปออกเดทแบบกลุ่ม คุณอาจจะชวนไปทานมื้อเย็น ไปผับ ไปดูกีฬา หรือไปปาร์ตี้ มันทำให้คุณทั้งคู่มีโอกาสพูดคุยและไปเที่ยวด้วยกันแบบไม่กดดัน สิ่งนี้ไม่จำเป็นต้องเป็นการยืนยันด้วยวาจา โดยปกติแล้วคู่ของคุณจะใช้สัญญาณทางกายภาพเพื่อระบุว่าเธอเต็มใจที่จะไปต่อหรือไม่ การตอบสนองของแต่ละคนจะแตกต่างกันแต่ภาษากาย เช่น การสัมผัสใบหน้าและส่วนต่างๆ ของร่างกายน่าจะหมายความว่าคุณสามารถไปต่อ ใส่ใจกับปฏิกิริยาของคู่ของคุณและปรับการกระทำของคุณให้เหมาะสม   คุณทั้งสองควรให้ความยินยอมในการไปต่อด้วยวาจาหรือทางกายภาพ ไม่สำคัญว่าอีกฝ่ายจะพูดหรือทำอะไรก่อนหน้านี้ ความยินยอมเป็นเรื่องของช่วงเวลาที่แน่นอนเสมอ  คุณทั้งคู่ควรอยู่ในสถานะที่สามารถตัดสินใจได้ดีซึ่งหมายความว่าคุณทั้งคู่ควรมีสติโดยเฉพาะอย่างยิ่งถ้านี่เป็นครั้งแรกที่คุณมีอะไรกันทางร่างกาย มันก็ต้องใช้ความกล้าในการจูบใครบางคนเป็นครั้งแรกเช่นเดียวกับกาชวนใครบางคนไปออกเดท! ผ่อนคลายและมั่นใจแต่ไม่ก้าวร้าวจนเกินไป รักษาการสบตา โน้มตัวเข้าไป และหยุดเมื่อใบหน้าของคุณใกล้กันเพื่อให้แน่ใจว่าคู่ของคุณอยากจูบ จากการจูบ ค่อยๆ มีอะไรกันทางร่างกายมากขึ้น คุณได้เริ่มจูบกันแล้วแต่คุณยังอยากไปต่ออีกไกล ค่อยเป็นค่อยไปเพื่อให้แน่ใจว่าอีกฝ่ายคิดแบบเดียวกับคุณ สัมผัสแผ่วเบาและร่างกายที่ใกล้ชิดกันไม่เพียงแต่จะทำให้เจตนาของคุณชัดเจนแต่ยังจะทำให้คุณรู้ความชอบของอีกฝ่าย   คุณต้องค่อยเป็นค่อยไปอย่างช้าๆ เพื่อให้เวลาอีกฝ่ายปฏิเสธ คุณต้องมีช่วงเวลาที่สนุก ยินยอมกัน และปลอดภัยกับกันและกัน สิ่งนี้รวมไปถึงการทำให้อีกฝ่ายรู้สึกสบายใจ ถ้าอีกฝ่ายยังไม่พร้อมคุณก็ต้องเคารพความต้องการของเธอ คุณต้องป้องกัน สิ่งนี้ไม่จำเป็นต้องบอกแต่ถ้าคุณกำลังเตรียมตัวรุกหน้าเป็นครั้งแรกก็ควรมีถุงยางอนามัยติดมือไว้ (ไม่ว่าคุณจะเป็นเพศใด ผู้หญิงก็ควรพกไปเองด้วย) ส่วนหนึ่งของการมีช่วงเวลาที่ดีร่วมกันคือการทำให้มั่นใจว่าคุณทั้งคู่ปลอดภัยและสบายใจ เพราะฉะนั้นคุณต้องป้องกันเสมอ
สังเกตภาษากาย. สื่อสารด้วยภาษากายของคุณ. มีบทสนทนาที่ดี. ถามคำถามที่น่าสนใจ. จริงใจและตรงไปตรงมา. คิดบวก. สร้างบรรยากาศที่โรแมนติก. ทำให้สบายๆ. เสนอการไปเที่ยวด้วยกัน. ติดตามผลหลังจากที่คุณไปเที่ยวด้วยกัน. ทำตัวกล้าหาญและชวนเธอไปออกเดท. ชวนอีกฝ่ายไปออกเดทแบบกลุ่ม. ขออนุญาตก่อนที่คุณจะรุกหน้าทางกายภาพ. เริ่มด้วยการจูบและค่อยๆ ไปต่อ. ค่อยเป็นค่อยไปเมื่อมีอะไรกันทางร่างกาย.
https://www.wikihow.com/Make-the-First-Move https://www.wikihow.com/Make-the-First-Move
Laying the Ground Work Making the Best First Move